Ir-Regolament Tal-Kummissjoni (KEE) Nru 269/91
ta’ l-1 ta’ Frar 1991
li jipprovdi għal regoli ġenerali implimentatorji għall-ammonti standard użati għall-iffinanzjar ta’ l-ispiża in konnessjoni mal-ħażna pubblika
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1676/85 tal-11 ta’ Ġunju 1985 dwar il-valur ta’ l-unità tal-kont u tar-rati ta’ konverżjoni li għandhom jiġu applikati għal għanijiet tal-politika agrikola komuni [1], kif l-aħħar emendat bir-Regolament (KEE) Nru 2205/90 [2], u b’mod partikolari l-Artikolu 5(3) tiegħu,
Wara li kkunsidrat ir-Regolament tal-Kunsill (KEE) Nru 1883/78 tat-2 ta’ Awissu 1978 li jipprovdi regoli ġenerali għall-iffinanzjar ta’ interventi mill-Fond Agrikolu Ewropew dwar Gwida u Garanzija (Sezzjoni ta’ Garanzija) [3], kif l-aħħar emendat bir-Regolament (KEE) Nru 787/89 (4), u b’mod partikolari it-tieni paragrafu ta’ l-Artikolu 6 tiegħu, [4]
Billi r-Regolament tal-Kunsill (KEE) Nru 1678/85 [5], kif l-aħħar emendat bir-Regolament (KEE) Nru 3609/90 [6] ippreskriva r-rati tal-konverżjoni agrikoli li għandhom jintużaw għall-ammonti standard msemmija fl-Artikolu 6 tar-Regolament (KEE) Nru 1883/78; billi l-avveniment operattiv li jiddetermina r-rati applikabli għandu jitqies li jseħħ fl-ewwel ġurnata tas-sena finanzjarja tal-FAEGG Sezzjoni ta’ Garanzija;
Billi, madankollu, id-deċiżjoni tal-Kunsill dwar ir-rati tal-konverżjoni agrikoli għas-sena finanzjarja 1991 ġiet magħmula wara l-bidu tagħha; billi b’konsegwenza ta’ dan l-avveniment operattiv għas-sena finanzjarja 1991 għandu jiġi determinat speċifikatament;
Billi dawn l-ammonti għandhom jerġgħu jitħallsu fl-intier tagħhom minħabba fil-bidliet li saru fil-metodu ta’ kif jiġu determinati l-ammonti standard fuq imsemmija;
Billi l-miżuri preskritti f’dan ir-Regolament huma skond l-opinjoni tal-Kumitat FAEGG,
ADOTTAT DAN IR-REGOLAMENT:
L-Artikolu 1
L-Artikolu li ġej huwa hawn imdaħħal fir-Regolament tal-Kummissjoni (KEE) Nru 1643/89 [7]:
"L-Artikolu 1a
L-ammonti standard għandhom jiġu kkonvertiti f’munita nazzjonali bl-użu tar-rati tal-konverżjoni agrikoli applikabbli fl-ewwel ġurnata tas-sena finanzjarja tal-FAEGG Sezzjoni ta’ Garanzija, li għandhom x’jaqsmu ma’ l-infieq għal-ħażna pubblika.
Għas-sena finanzjarja 1991, madankollu, ir-rata tal-konverżjoni agrikola li għandha tintuża għandha tkun dik applikabli fis-17 ta’ Diċembru 1990."
L-Artikolu 2
L-Artikolu 2 tar-Regolament tal-Kummissjoni (KEE) Nru 1730/86 tat-3 ta’ Ġunju 1986 dwar ċertu regoli dettaljati għall-iffinanzjar ta’ interventi mis-Sezzjoni Garanzija tal-FAEGG [8] huwa b’dan revokat b’effett mill-1 ta’ Ottubru, 1990.
L-Artikolu 3
Dan ir-Regolament għandu jibda jseħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fl-1 ta’ Frar 1991.